TRUE จ่ายค่าประมูลคลื่น 900 MHz งวดที่ 5 มูลค่า 2.36 หมื่นลบ.
TRUE จ่ายค่าประมูลคลื่น 900 MHz งวดที่ 5 มูลค่า 2.36 หมื่นลบ.
TRUE จ่ายค่าประมูลคลื่น 900 MHz งวดที่ 5 มูลค่า 2.36 หมื่นลบ.
31 มี.ค. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) กล่าวว่า วันนี้ (31 มี.ค.) บริษัท ทรู มูฟ เอช ยูนิเวอร์แซล คอมมิวนิเคชั่น จำกัด (บริษัทฯ) ผู้ชนะการประมูลคลื่นความถี่สำหรับกิจการโทรคมนาคมย่าน 900 MHz คลื่นความถี่ 905 – 915 MHz / 950 – 960 MHz ได้นำเงินค่าประมูลงวดที่ 5 จำนวน 23,613.83 ล้านบาท (รวมภาษีมูลค่าเพิ่มแล้ว)
พร้อมกับหนังสือค้ำประกันจากสถาบันการเงินเพื่อค้ำประกันการชำระเงินประมูลคลื่นความถี่ในงวดที่ 6-10 จำนวน 40,819.43 ล้านบาท (รวมภาษีมูลค่าเพิ่มแล้ว) มามอบให้แก่สำนักงาน กสทช. ตามเงื่อนไขของการชำระเงินประมูล โดยเงินค่าประมูลดังกล่าว สำนักงาน กสทช. จะรีบนำส่งกระทรวงการคลังเพื่อเป็นรายได้ของแผ่นดินต่อไป
นายฐากร กล่าวว่า ก่อนหน้านี้ บริษัทฯ ได้มาชำระเงินค่าประมูลงวดที่ 1-4 แล้ว เป็นเงินจำนวน 17,205.60 ล้านบาท (รวมภาษีมูลค่าเพิ่มแล้ว) ทั้งนี้ สำนักงาน กสทช. ได้นำส่งเงินดังกล่าวให้กระทรวงการคลังเพื่อเป็นรายได้ของแผ่นดินเรียบร้อยแล้ว